Castro a foglyaira hagyta volna a házát
A ház árát három nőnek kell adni, miután ő öngyilkosságot követett el - írta feljegyzéseiben Ariel Castro. A clevelandi emberrabló az áldozatokat hibáztatta elrablásuk miatt. Közben pénteken kiengedték a kórházból Michelle Knightot, a leghosszabb ideig fogva tartott nőt.
Pénteken kiengedték a kórházból Michelle Knightot, a leghosszabb ideig fogva tartott nőt. A kórház szerint Knight kedélyállapota jó volt, amikor elbocsátották. Nagyanyja, Deborah Knight szerint a nő a fogság alatt súlyos halláskárosodást szenvedett és a rendszeres ütlegelések miatt feltehetően plasztikai műtétet kell elvégezni az arcán.
A nő kapcsolata feszült a családjával, ezért nem közölte, hogy hova távozik és kérte, hogy tartsák tiszteletben a magánéletét. Szabadulása óta Knight sem a nagyanyját, sem az anyját nem akarja látni, pedig a két asszony Floridából utazott el Clevelandbe, hogy meglátogassa. A nő csak két testvérének engedte meg, hogy felkeresse a kórházban. Amikor 20 éves korában Castro elrabolta, Michelle Knightot nem keresték a hozzátartozói, mert azt gondolták, hogy világgá ment. Nem is gyászolták, mint sorstársait az ő családtagjaik.
Az ügyről szóló összes cikkünket elolvashatja itt és itt.
Ariel CastroClevelandemberrabláshagyaték